Skodas nye varebil er ikke helt sitt gamle jeg
Skoda Roomster vakte oppsikt da den ble lansert i 2006. Skoda hadde barnefamilier i tankene under utviklingen av bilen, noe som blant annet ble reflektert i et høyt baksete, og store vindusflater som skulle gi god oversikt og dermed være effektive virkemidler mot bilsyke. Store bakdører gjorde det bekvemt å få barn ut og inne av barneseter. Selv med de smarte løsningene ble aldri Roomster helt den suksessen Skoda hadde håpet på. I Norge er det hittil i år registrert 2 nye biler (!) mens det i hele 2014 ble registrert 63. I hele Europa selges det under 50.000 Romster i året, og det er ikke nok til å forsvare utviklingen av en helt ny modell. Se flere bilder på BilNorge.noDerfor har Skoda tenkt ut en ny strategi som kan gjøre utviklingskostnadene spiselige – de baserer bilen på personbilutgaven av VW Caddy. Roomster blir dermed en direkte konkurrent til modeller som Citroën Berlingo, Peugeot Partner, Renault Kangoo med flere. En kilde hos Skoda bekrefter at en ny Roomster basert på Caddy er under utvikling, noe som også bekreftes av disse ferske spionbildene. Basert på denne informasjonen har Carparazzi laget et datamanipulert bilde av den kommende modellen. Se: Tomahawk - en helt hinsides bil.Nye Roomster kan bli vist offentlig i løpet av året – muligens på høstens bilutstilling i Frankfurt – og salget starter i 2016. Selv om bilen fjerner seg et godt stykke fra den originale Roomster-ideen, kan den godt bli en større suksess enn forgjengeren. Reduserte utviklingskostnader vil uansett gjøre den mer attraktiv for konsernet.
En ny generasjon Skoda Roomster kan bli vist i løpet av året. Mange av forgjengerens spesialiteter blir dessverre borte.